CELEX: 62020TN0629
Language: et
Date: 2020-10-15 00:00:00
Title: Kohtuasi T-629/20: 15. oktoobril 2020 esitatud hagi – Delifruit versus Euroopa Komisjon

14.12.2020   
            
            
               ET
            
            
               Euroopa Liidu Teataja
            
            
               C 433/61
            
         
      15. oktoobril 2020 esitatud hagi – Delifruit versus Euroopa Komisjon
      (Kohtuasi T-629/20)
      (2020/C 433/76)
      Kohtumenetluse keel: inglise
      
         Pooled
      
      
         Hageja: Delifruit, SA (Guayaquil, Ecuador) (esindajad: advokaadid K. Van Maldegem, P. Sellar ja S. Saez Moreno)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks ja põhjendatuks;
               
            
                  —
               
               
                  osaliselt tühistada vaidlustatud õigusakt, mida on muudetud komisjoni määruse (EL) 2020/1085 parandusega, kuna see kehtestab kloropürifossi jääkide piirnormiks banaanide puhul 0,01 mg/kg; ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hageja palub osaliselt tühistada Euroopa Komisjoni 23. juuli 2020. aasta määrus (EL) 2020/1085, millega muudetakse Euroopa Parlamendi ja nõukogu määruse (EÜ) nr 396/2005 II ja V lisa seoses teatavates toodetes või nende pinnal esinevate kloropürifossi ja metüülkloropürifossi jääkide piirnormidega (1), mida on muudetud komisjoni määruse (EL) 2020/1085 (2) parandusega.
      Hageja väidab oma hagi põhjendamiseks, et komisjon on teinud ilmse hindamisvea, kuna ei võtnud oma hinnangus, mille tulemusel võttis ta vastu vaidlustatud õigusakti, arvesse asjakohast tegurit (põhjalik uuring, millega lükati ümber üks väidetav põhjus piirnormi kehtestamiseks), mistõttu rikkus ta ka määruse 396/2005 artikli 14 lõike 2 punkte a ja f, mis nõuavad, et komisjonil tuleb arvesse võtta kõiki asjakohaseid ja olemasolevaid andmeid.
      
         (1)  ELT 2020, L 239, lk 7.
      
         (2)  ELT 2020, L 245, lk 31.